Παναθηναϊκός (σκοποβολή)

Ιστορία

Το τμήμα σκοποβολής του Παναθηναϊκού ιδρύθηκε από τον Αθανάσιο Αραβοσιτά, μέχρι πρότινος τότε αμυντικό της ποδοσφαιρικής ομάδας του συλλόγου. Ο ίδιος αγωνίστηκε στους Ολυμπιακούς Αγώνες του Βερολίνου 1936.

1935-1960

Το 1938, ο Αθανάσιος Αραβοσιτάς αναδεικνύεται Βαλκανιονίκης στο Τυφέκιο Ακριβείας. Την περίοδο 1935-1947 ο Γιώργος Βήχος κατέκτησε 5 μετάλλια στο Παγκόσμιο Πρωτάθλημα (2 ασημένια και 3 χάλκινα). Το 1947 ο Κώστας Μυλωνάς αγωνίζεται στο Παγκόσμιο πρωτάθλημα σκοποβολής στη Στοκχόλμη και κατακτά 3 ασημένια και 1 χάλκινο μετάλλιο. Σε ομαδικό επίπεδο ο ΠΑΟ κατέκτησε ένα πρωτάθλημα Πολεμικού Όπλου το 1948 και τα Διασυλλογικά Πρωταθλήματα το 1957 και 1965. Έως το 1960 ο ΠΑΟ τερμάτιζε στη δεύτερη θέση στη γενική κατάταξη του Πανελληνίου Πρωταθλήματος, εκτός το 1958 που μοιράστηκε την πρωτιά με την Σχολή Ευελπίδων.

1960-1980

Το 1960, το Πανελλήνιο Πρωτάθλημα κατακτήθηκε από τον Παναθηναϊκό. Το 1960 επίσης ο σύλλογος εκπροσωπήθηκε για δεύτερη φορά σε Ολυμπιάδα τη φορά αυτή με το Γιώργο Λιβέρη. Το 1964 κατακτήθηκε και πάλι το Πανελλήνιο Πρωτάθλημα. Πρωταγωνιστές των τίτλων ήταν οι Βήχος, Τσεπαπαδάκης, Μυλωνάς, Παπαγεωργόπουλος, Λαφαζάνης και Τσίρος, οι οποίοι άρχισαν να αποχωρούν μετά το 1964 περιορίζοντας τη δυναμική του συλλόγου.

1980-1995

Ο Παναθηναϊκός κατέκτησε και πάλι το Πανελλήνιο Πρωτάθλημα μετά από αρκετά χρόνια το 1982. Πρωταγωνιστές ήταν 28 σκοπευτές που τίμησαν το τριφύλλι κάνοντας ό,τι μπορούσαν για να φτάσουν τον Παναθηναϊκό εκεί που του αξίζει. Ο Γιώργος Μαρμαρίδης δικαιωματικά ξεκινάει τη λίστα των 28 πρωταθλητών Ελλάδος για το 1982. Ακολουθούν οι, Χρήστος Παρτσαλίδης, Μάξιμος Κοκκινίδης, Δημήτριος Κοκκινάκης, Ιγνάτιος Ψυλλάκης, Διονύσης Λιβέρης, Μαιρη Λουκοπουλου, Θοδωρης Λουκοπουλος, Αλεξανδρος Λουκοπουλος, Πολυχρονης Λαγιος, Σουλα Λαγιου, Νίκος Βλαχόπουλος, Νίκος Φωστηρόπουλος, Δήμητρα Γαλάνη-Βαΐτση, Ξένια Ευαγγελινού, Ανδρέας Δημουλάς. Δημήτηρης Παπαγεωργίου. Νανά Μπάλτα, Ντίνος Συρράκος, Λένα Χαλυβοπούλου, Σύλλα Κλειδή, Ελένη Γαλατιανού, Νίκος Γαλατιανός, Άρης Θαμβόπουλος, Κώστας Τζουμάκας, Νίτσα Μεζίνη, Ανδρέας Ζέρβας και τέλος η Νότα Κλέντρου.
Ακολούθησαν 5 ακόμα Πανελλήνια Πρωταθλήματα (1983, 1984, 1989, 1990, 1991). Ο Ιγνάτιος Ψυλλάκης έγινε ο τρίτος σκοπευτής του Παναθηναϊκού που συμμετείχε σε Ολυμπιάδα το 1984 στο Λος Άντζελες. 
Η ομάδα σκοποβολής Εφήβων και Νεανίδων κατέκτησε 7 πρωταθλήματα (1979, 1980, 1981, 1982, 1983, 1988, 1990). Ο Διονύσης Λιβέρης κατέκτησε το χάλκινο μετάλλιο στους Μεσογειακούς Αγώνες το 1991 στην Αθήνα στο αεροβόλο πιστόλι και το ασημένιο το 1993 στη Γαλλία στο πυροβόλο 50 μέτρων.

2000-2011

Τα επόμενα χρόνια το τμήμα σκοποβολής δεν κατάφερε να πρωταγωνιστήσει.

2011-2013

Το τμήμα αναγεννήθηκε, κέντρισε ξανά το ενδιαφέρον του κόσμου και πέτυχε σημαντικές διακρίσεις. Για 1η φορά, το τμήμα σκοποβολής αποκτά Παναθηναϊκή ένδυση για τους σκοπευτές του και παράλληλα άρχισαν οι πρώτες επιτυχίες.

2013-2014

To 2013, το τμήμα αλλάζει. Νέος έφορος αναλαμβάνει ο Δημήτρης Κατσίρης, σε συνεργασία με τον Νίκο Κοκκινάκη, και με τη βοήθεια των φιλάθλων και της νέας διοίκησης του Παναθηναϊκού Α.Ο., κάνει άλματα προόδου. Στο Πρωτάθλημα Κέντρου χάθηκε το μετάλλιο για 5 βαθμούς, ενώ στο Grand Prix της ίδιας χρονιάς είχε ένα χάλκινο μετάλλιο. 
Το 2014 με την οικονομική βοήθεια του Δημήτρη Γιαννακόπουλου, ιδιοκτήτη της ΚΑΕ Παναθηναϊκός, δημιουργήθηκε για πρώτη φορά στην ιστορία του τμήματος σκοπευτήριο στο Γήπεδο Απόστολος Νικολαΐδης. Παράλληλα οι ενεργοί σκοπευτές υπερδιπλασιάστηκαν με αποτέλεσμα ο Παναθηναϊκός να έχει εκπληκτικές εμφανίσεις σε Πανελλήνιο Πρωτάθλημα, Πρωτάθλημα Κέντρου (1 ασημένιο και 1 χάλκινο στο ομαδικό) και το Grand Prix (αρκετά μετάλλια σε ατομικό επίπεδο και 3η θέση στη γενική στα Πιστόλια Ανδρών)  αυτής της χρονιάς. Δείγμα της προόδου, είναι η στελέχωση ομάδων σε κατηγορίες που δεν υπήρχαν για χρόνια στον Παναθηναϊκό. Αυτές δεν είναι άλλες από την εφηβική και γυναικεία ομάδα στο Αεροβόλο Πιστόλι και την ομάδα Παίδων Α'.
Αξίζει να σημειωθεί, ότι το 2014, το τμήμα απέκτησε ξανά την Άδεια Πυροβόλων Ραβδωτών Όπλων, η οποία είχε χαθεί στις αρχές της προηγούμενης δεκαετίας.

2015

Μετά από 3 χρόνια σωστής διαχείρισης και πολλών σωστών ενεργειών, ο Παναθηναϊκός Α.Ο. κατακτά άλλο ένα Πανελλήνιο Πρωτάθλημα, αυτή τη φορά στο Ελεύθερο Πιστόλι Ανδρών (Απρίλιος 2015) στο Εθνικό Σκοπευτήριο του Βύρωνα με την ομάδα να αποτελείται από τους Γιάννη Καμπούρη, Δημήτρη Κατσίρη και Διονύση Λιβέρη. Η Ομάδα πλασαρίστηκε στην 10αδα της γενικής βαθμολογίας, κατακτώντας το στόχο που είχε από την αρχή της χρονιάς. Η δύναμη του τμήματος είναι πλέον εμφανής, διότι συμμετέχει σε όλους τους μεγάλους αγώνες στην Αττική και παράλληλα δίνει το παρών σε μεγάλους αγώνες στην Περιφέρεια (Σπάρτη, Χανιά, Βόλο, Θεσσαλονίκη) κάνοντας εξαιρετικές εμφανίσεις, κατακτώντας αρκετά μετάλλια.

2016

Η χρονιά είναι εξαιρετικά πετυχημένη, βρίσκοντας την Ομάδα μέσα στην 5αδα της γενικής βαθμολογίας, με δυνατές επιδόσεις, Πανελλήνιους Τίτλους σε ατομικό αλλά και ομαδικό επίπεδο. Τον χορό των χρυσών μεταλλιών τον ξεκίνησε ο Νίκος Γιαννίσης στο Αεροβόλο Πιστόλι Ανδρών σε εναν εκπληκτικό τελικό, το συνέχισε η Ομάδα του Ελεύθερου Πιστολιού Ανδρών (Γ. Καμπούρης, Δ. Κατσίρης και Ν. Γιαννίσης) για 2η συνεχή χρονιά, η Μαρίά Φωκά μπήκε στη «χρυσή» λίστα κατακτώντας το Πρωτάθλημα στο Τουφέκι Πρηνηδόν Γυναικών και τέλος ο έφορος, Δημήτρης Κατσίρης έγινε Πρωταθλητής Ελλάδος στο Πιστόλι Ταχύτητας Ανδρών. Τέσσερις Πανελλήνιοι Τίτλοι και αμέτρητα μετάλλια (αργυρά και χάλκινα) σε ομαδικό και ατομικό επίπεδο! Η Ομάδα, κατέκτησε όλους τους στόχους που είχε θέσει στην αρχή της χρονιάς (πλασάρισμα στην 5αδα, στελέχωση εφηβικών ομάδων, Πανελλήνιους Τίτλους και συμμετοχή των αθλητών μέσα στους τελικούς) και είναι η πιο πετυχημένη χρονιά των τελευταίων ετών.

2017

Στους αγώνες σταθερού στόχου του 2017 ο Π.Α.Ο. κατέκτησε οκτώ χρυσά μετάλλια εκ των οποίων τα τρία ήταν ομαδικά πρωταθλήματα στους άνδρες (στάνταρντ πιστόλι, πιστόλι ταχύτητας και πιστόλι κεντρικής πυροδότησης), κι ένα πρωτάθλημα εφήβων (πιστόλι σπορ), καθώς και δέκα αργυρά και πέντε χάλκινα μετάλλια. Στη συνολική βαθμολογία των αγώνων σταθερού στόχου κατέλαβε τη δεύτερη θέση, πίσω μόνο από τον Σκοπευτικό Σύλλογο Βόλου.